【戰況R1】賢廐又出連捷馬 表情王High到手指指！
2024年05月11日 13:12
東網電視
更多新聞短片
今季頻頻贏五班嘅蘇偉賢，今日頭場五班田草1400米又有進帳，贏到今季第12W，係各倉之冠！賢廐「勇冠群英」挾新勝之勢，今次著綠格成為5倍次熱，沿途擺前走，直路一唧過咗前面放頭的「洪運派彩」就先到終點，成為賢廐自「多利神駒」後另一匹連捷馬，是場跑第2、3名，則為外欄後上的「喜愛善」及東廐大熱門「桃花多」。
「勇冠群英」馬主爸爸黃少華昨日正日生日，今日拉頭馬補祝生日。至於贏到第30W嘅蘇偉賢，賽後興奮到手指指，Chris哥之後話「勇冠群英」年初喺從化試閘已展現走勢，年輕質新馬前仗已經愈跑愈好，上場贏馬姿態出色，今場繼續承接上仗勇勢再下一城。練者話，當初馬主將佢旗下啲賽駒轉投時，自己都許下承諾希望可交出8場頭馬，今季已經有「慶萬家」、「勇進齊心」、「精明勇駿」、「勇冠群英」等4駒加埋季內贏咗7W，非常開心。「勇冠群英」仍然後生當打，今季都可能跑多場先抖暑，自己相信此駒回升四班仍有競爭力。
第1場賽果：4-13-8-2
二重彩賽果：4-13(最後賠率34)